Царски манифест од 19. октобра 1918.
Од кад сам дошао на престо, ја сам увек имао за циљ да мојим народима обезбедим тоико жељени мир и да аустријским народима покажем путеве на којима би ови могли постићи плодоносан развитак, неузнемиравани разним препрекама и размирицама, и како би могли искористити снагу која лежи у њиховом националитету у циљу њиховог интелектуалног и економског развитка. Страховите борбе које прате светски рат пречиле су до сада ово мирољубиво дело. Јунаштво, верност и истрајност, са којима сеу подношене ратне недаће и немаштине, осигурали су славну одбрану отаџбине у овим теђким временима. Тешке жртве које је рат изисикивао имале су да нам обезбеде часан мир пред којим се данас помоћу Божијом налазимо. Ми морамо одмах да предузмемо реорганизацију отаџбине на природним основама које ће бити највише, а то изискује да се доведу у склад и да се остваре жеље аутријских народа. Ја сам решен да извршим ово дело уз слободну сарадњу мојих народа и у духу принципа које су савезнички владари поставили у својим понудама за мир. Аустрија има да постане сходно вољи својих народа, једна федерална држава у којој ће сваки народ сачињавати на територији на којој станује свој сопствени уставни организам. То не треба да значи да се већ удара на сједињење пољских територија које припадају Аустрији са независном пољском државом. Варош Трст са целим својим хинтерландом, сходно жељи свога становништва, да добије засбно уређење. Ово ново стање које ни у колико не потврђује интегритет земаља круне Светог Стевана, има да гарантује свакој националној држави њену индивидуалну независност, али ће исто тако штити и заједничке интересе. Заједничка употреба свих земљаских доходака нарочито ће потпомоћи да се успешно и правично реше велики проблеми и који ће произићи из рата. Док овај преображај не буде завршен законитим путевима, сада постојеће установе и даље ће делати ради заштите општих интереса. Моја влада је добила налог да одмах припреми овај преобржај Аустрије. Ја се обраћам народима чија ће одлука створити једно ново царство и позивам их да узму учешћа у овом великом делу путем народних савета у које ће ући посланици из Рајхсрата који ће заступати интересе свих народа једних према другима као и у односу према мојој влади. Нека Бог да да наша отаџбина постане јача у слози народа и да изађе из овога рата као лига слободних народа. Нека благослов Свевишњега прати наш рад како бисмо успели у великом делу мира на коме радимо и које треба да донесе срећу свима мојим народима.

Извори 

 Српске новине, бр. 120 од уторка 9. октобра 1918, страна 3.

Аустроугарска
Први светски рат
Манифести
1918.